<classify> Akizungumza jana Mkurugenzi wa Ufundi wa Stand United, Ayubu Kanu alisema ilikuwa kidogo tu washuke daraja, hiyo ni kutokana na kuwa na kikosi ambacho kilikuwa hakina uzoefu na ligi.Alisema awali wakati wanapanda waliamini kuwa kikosi hicho ambacho kilitumika kupandisha timu kingefanya vizuri lakini matokeo yake yalikuwa tofauti walipoingia kwenye ligi wakalazimika kufanya usajili kwenye dirisha dogo kukitengeneza kikosi.Kama unakumbuka wakati tunaanza ligi tulifungwa na Stand United mabao 4-1, kwa sababu tulikuwa na kikosi kile kilichopandisha timu tukiamini kitaendelea kufanya vizuri, pia wachezaji wetu wengi walikuwa hawana uzoefu, lakini baada ya kurekebisha tukafanya vizuri, alisema.Kanu alisema sasa wanajipanga kwa ajili ya msimu mpya, ikiwezekana kusajili wachezaji wazuri watakaoshirikiana na wale waliopo kufanya vyema.Alisema wanataka kuhakikisha kuanzia mchezo wa kwanza wanafanya vizuri ili wasisubiri hadi mwisho wa msimu ndipo wahangaike kama ilivyoonekana msimu huu.Stand United yenye makazi yake mkoani Shinyanga ilipanda Ligi Kuu msimu uliopita kwa mara ya kwanza, na imedhamiria kufanya vizuri zaidi.  <topic>: michezo 